здраве – Page 3 – vloo's braindump\nPosted in здравеTagged fail, провал, успиванеLeave a comment\nPosted on 2010.05.05 by vloo\nУтре заминавам за на майната си. Нейде югоизток от с. Сестримо, нейде в близост до Рила, нейде в полите й. Двама сме, и сме тежко въоръжени, та по-добре да не излиза никой насреща ни. Не в това е въпросът обаче, а в това, че няма да разправям за развитието на режима си до края на седмицата, освен ако счупя ключа на горския безжичен нет и блогвам през телефона.\nНа този етап спя по 5 пъти, като 5 са регламентираните и май ми се случи един от дните да правя и 6-то спане. През деня дремките са сутрин около 8, после по обяд 13-14 някъде и късния следобед 18-19-20. През нощта почвам с дрямка малко след 00:00, после когато се изтоща… и после е тая около 8, освен ако не ми се доспи зверски по-рано. Всяка дрямка е НЕ ПОВЕЧЕ от 30 минути, будя се от продължението на първата аларма, малко преди да почне втората (а си пазя и трета). От трита дни все ми се случваше да забравя аларма или да стане нещо друго и да ми се хлъзне някой и друг час в повече. Незнайно защо, обаче, не успявам да усетя онова ужасно зомби-подобно състояние, за което толкова чета… дано не ми се и наложи де.\nЗа до края на седмицата си поставям за цел да установя стабилен режим на дремките и да не варират в повече от около 30 минути от предварително дефинираните рамки. Сиреч обедното спане няма да се движи между 12 и 14, а ще бъде между 12:30 и 13:30 (началото му).\nПоставям си за цел другия Понеделник да се появя на работа и да бъда напълно продуктивен uberman. Макар че като се замисли човек, сглобения ми режим (който скоро ще публикувам и в отделна страничка) е нещо средно между uberman & dymaxion, до колкото второто може да се възприеме за реалистичен вариант.\nPosted in здравеLeave a comment\nВзех си поука от оспиването миналата нощ и тази си слагах на всяка дрямка по 3 аларми, та да съм сигурен, че ще бъде достатъчно дразнещо цялото пищене, че да се събудя да го прекратя.\nИ така, понеделник срещу вторник спах на три порции по 30 минути (начални часове – 00:00, 3:45, 7:30) като след това бях бодър достатъчно дълго време, че да си мисля, че май съм се адаптирал адски бързо към цялата работа. Да, ама не, то най-лошото ми предстои през втората седмица.\nВторник (04.05.2010) по обяд имах разни срещи и движение насам натам с 3 рисунки (в рамка) на художника Виктор Джамяров, та не успях да си хвана дремката в 13:15, а вече се чувствах леко изморен. Тъй като веднага след взимането на рисунките трябваше да се запътим към изхода на София за стопаджийство до Пловдив, време за сън съвсем не остана, та минах само с едните 6-7 минутки затворени очи в седнало положение.\nСлед 20 минути (2:58) чакане малко преди Црна Маца ни качи VW Tuareg. Точно 1 час по-късно вече се разхождах из Пловдив с картините на рамо. По пътя се борих със зверска сънливост и все още се чудя дали беше грешка това, или е наистина добре да спиш само на “падеж” и да избягваш изкушения през останалото време от денонощието, в случай че си изтървал спане.\nВсичката несериозност ми се върна тъпкано, като след като се освиних със собственоръчно направения таратор (+ вълшебните картофи на Мая) легнах за дрямка не в 18:15, а 19:30… и се събудих в 21:20.\nЗАБЕЛЕЖКА: НЕ РАЗЧИТАЙ НА ЕДИНИЧНА АЛАРМА! НИКОГА!\nИ такам, преди края на деня съм вече бая изтощен, но за сметка на това доста по-продуктивен от понеделника. Това може да е щото в Пловдив нямам нет.\nPosted in здраве5 Comments


Home > Какво може да направи главният прокурор. Хипотетично\nМоже би трябва да се обясни на хората защо изборът на Главен прокурор е толкова важен. Масовата публика не винаги успява да прочете всички промени в законите, може би не знае какви са му функциите и правомощията.\nДонякъде Главният прокурор е като същата позиция в западните държави – наблюдава разследването на всяко престъпление, следи събирането на доказателства, внася тези доказателства в съда и иска съответните наказания. Той е ръката на правителството, която преследва престъпниците.\nВ България обаче, тъй като са останали много заемки от съветското законодателство и изобщо от тоталитарните порядки, фигурата на главния прокурор има доста повече правомощия. Като на първо място трябва да се каже, че той не е част от изпълнителната власт, а е част от независимата съдебна власт. Т.е. никой няма контрол над него.\nКак Гешев бе избран за главен прокурор: под полицейска обсада, блокада на Орлов мост и с хоро \nОт което произтичат някои забавни следствия. Нека хипотетично си представим:\nНапример хипотетично главният прокурор може да разпореди да бъде арестуван някой кандидат за кмет три дни преди изборите, защото има съмнения в купуване на гласове. Да, след това може да се окаже, че няма такова нещо и човека да бъде освободен. Но ще е прекарал няколко дена в предварителния арест. И никой не може да накаже Главния прокурор, че е сбъркал. Хипотетично говоря, разбира се.\nПрокуратурата: Кметът на Несебър давал по 100 лв. на глас, 10 000 лв. за отговорниците \nНапример хипотетично Главният прокурор може да каже, че не вижда престъпление, когато интернет сайт изнудва кандидат за кмет. И може просто нищо да не направи. Тъй като само прокуратурата може да повдига обвинения, то този сайт може да продължи да си изнудва и нищо да не му се случва. Няма да има кой да накаже прокуратурата за този пропуск, защото е независима. Хипотетично си представям пак.\nНапример хипотетично Главният прокурор може да си избере срещу кого да направи разследване за расизъм:\n1) срещу човек, който пуска глупава шега във социална медия, като част от някакъв разговор;\n2) или срещу човек, който подкрепя расистки маршове с факли и се заканва как ще разрушава къщи, само защото са на някаква малцинствена група;\n3) или срещу член на висш държавен орган, който иска да не се спазват законите, а да се гледа дали пострадалите са с „българска кръв“ или не.\nИ никой не може да каже нищо на Главния прокурор за неговия избор от горните три опции, даже и хипотетично, защото по нашите закони няма кой да му каже нещо.\nПрокуратурата ще обвинява в нещо Тома Белев, кандидат в София - поиска и получи имунитета му \nНапример хипотетично Главният прокурор може да нареди разследване срещу банкер, защото има основания да мисли, че има престъпна дейност. Което е супер. Но пак хипотетично Главният прокурор може да откаже да разследва някой бизнесмен, защото не мисли, че има нарушения. Което не знам дали е супер. И отново никой нищо не може да му каже. Нито хипотетично, нито реално.\nМоже и още много хипотетични примери да ни хрумнат, но мисля, че разбрахте основното.\nНямам идея защо все още системата ни е по съветски образец. По-скоро имам, де, явно е удобна. Но фигурата на Главен прокурор е много важна и изборът на конкретна личност е още по-важна.\nИ да, може днес да не ви интересува, но ако потропат на вашата врата и тръгнат да ви отвеждат, може би ще мислите по друг начин. Хипотетично говоря, разбира се.\nУсмихнат ден! Пак хипотетично.\n*Коментарът е от профила на Любомир Аламанов във фейсбук. Препечатваме го с негово съгласие. Заглавието е на редакцията.\nSource URL: https://clubz.bg/89575-kakvo_moje_da_napravi_glavniqt_prokuror_hipotetichno


Днес преди обяд все още на места в крайните южни райони и в планините ще превалява слаб сняг, но до обяд валежите навсякъде ще спрат. Облачността от север ще продължи да се разкъсва и намалява и след обяд над много райони ще се установи предимно слънчево. Ще духа до умерен североизточен вятър и с него ще продължи да нахлува студен въздух. Максимални температури между 1° и 6°. Това е прогнозата на НИМХ.\nНад планините до обяд облачността ще е значителна, с превалявания от сняг главно в южните райони на страната. След обяд облачността ще намалее до предимно слънчево. Ще духа до умерен източен вятър. Максимална температура на височина 1200 метра около минус 1°, на 2000 метра – около минус 6°.\nПо Черноморието ще духа умерен, временно и силен север-североизточен вятър. Облачността от север ще се разкъсва и намалява до предимно слънчево. Сутринта на места в крайните южни райони все още ще превалява дъжд и сняг. Максимални температури на въздуха: 4°-8°. Температурата на морската вода е 13-14°. Вълнението на морето ще е 2-3 бала.\nНа 04.12.2019 слънцето ще изгрее в 07:40 часа и ще залезе в 16:53 часа. Продължителност на деня 9:13 часа.\nНа 04.12.2019 луната ще изгрее в 13:24 часа и ще залезе в – часа. Осветеност на диска в 0h UT 47 %. Фаза на луната: първа четвърт.


Кмет оглави Маратон на четенето Мездра ВРАЦА ДНЕС\nКмет оглави Маратон на четенето\nКметът на Мездра инж. Генади Събков поведе Маратона на четенето в железничарския град. Рано сутринта в офиса на градоначалника пристигнаха четвъртокласници от местното СУ „Иван Вазов“. Събков поздрави хлапетата за ентусиазма, с който се включват в маратона.\n„Надявам се да не се уморите от много четене. Официалното разстояние на маратонските бягания e точно 42 195 м. Във връзка с това, ще ви предложа да поемем една инициатива – да прочетем по 42 195 книги. Дано да се справим с тази нелека задача, пред вас има много време“, допълни Събков и зачете избрани откъси от книгата „Кратък исторически очерк на Мездра“, запознавайки децата с фрагменти от античната и средновековната история на града ни.\nДецата отвърнаха с щафетно четене на едно от най- емблематичните детски произведения - „Патиланско царство“ на Ран Босилек. Малчуганите получиха копие от историческия очерк на Мездра, придружено с индивидуално послание от инж. Събков. Последен четенето завърши отново кметът на Общината.\nНачало / ОБЩИНИ / МЕЗДРА / Кмет оглави Маратон на четенето


Малдонадо пръв във втория ден тестове в Испания - ClubS1.bg\nНачало Formula 1 News • Новини за Формула 1 Малдонадо пръв във втория ден тестове в Испания\nПастор Малдонадо (Лотус) даде най-добро време във втория ден тестове на пистата Каталуния в Испания.\nВенецуелецът изкара може би най-добрия си ден на трасе от началото на годината. Той направи 102 обиколки без съществени проблеми, проведе поредица аероизпитания, проверки на настройки, промени в реглажите. Времето му бе дадено с гуми суперсофт късно следобед.\n– Това бе първият ми нормален ден тестове този сезон – призна Малдонадо. – Всичко премина по план, изпълнихме цялата си програма.\nНико Розберг записа второ време, като също прехвърли сто тура за деня. В началото на тренировката той изпита ново решение за подобряване звука от задвижващата система. Устройството, приличащо на мегафон, предизвика доста коментари. Скоро Мерцедес се върнаха към конвенционалната спецификация на болида и продължиха работата по нормалната си програма.\nТрето постижение даде Кими Райконен. Финландецът и Ферари успешно наваксаха пропуснатото вчера време. Най-много проблеми от топекипите имаха Ред Бул. Себастиан Фетел не успя да излезе на пистата през първите два часа. Следобед четирикратният шампион вървеше значително по-стабилно и записа общо над 70 обиколки.\nСериозно внимание бе отделено на Сузи Волф и първия й тест за Уилямс този сезон. Съпругата на спортния директор на Мерцедес записа пето постижение (зад Естебан Гутиерес със Заубер). Нейно завъртане и излитане в зона за сигурност накара механиците да прегледат колата, но нямаше сериозни поражения.\nФорс Индия и Макларън провеждаха тестове за Пирели. Третият пилот на тима от Силвърстоун Дани Хункандея причини две спирания на сесията (веднъж се удари в предпазна бариера, а следобед заседна в чакъл). Зад волана на МР4-29 пък бе Щофел Вандоорн. Той за първи път кара болид от F1 и натрупа най-много обиколки от всички – 136.\nКатерам изобщо не участваха в днешните тренировки. Отборът прецени какви са повредите по колата от вчерашната катастрофа на Камуи Кобаяши и реши, че е по-разумно да се прибере в базата си, за да се подготви за Гран при на Монако.\n1. Пастор Малдонадо Лотус 1:24.871 – 102 об.\n2. Нико Розберг Мерцедес 1:25.805 +0.934 102\n3. Кими Райконен Ферари 1:26.480 +1.609 93\n4. Естебан Гутиерес Заубер 1:26.972 +2.101 84\n5. Сузи Волф Уилямс 1:27.280 +2.409 55\n6. Жул Бианки Маруся 1:27.718 +2.847 55\n7. Себастиан Фетел Ред Бул 1:27.973 +3.102 72\n8. Даниел Хункандея Форс Индия 1:28.278 +3.407 91\n9. Щофел Вандоорн Макларън 1:28.441 +3.570 136\n10. Данил Квят Торо Росо 1:28.910 +4.039 21


Когато Папи Ханс, Джендъра и куклата в Теслата на Илон Мъск връчват призовете, вече трябва да се сещате, че става дума за Архитектурните награди на WhATA. Кой печели за 2017, кой как е гласувал и срещата с горните са на whata.org.\nПробвали ли сте в някоя тиха неделя да потъпчете с приятел из малко познати улици, ей така, за да се чудите на имената им, да сочите абсурдното (при)строителство и да търсите изкуство по стените? Хайде, става и в съседния квартал и е велико.\nНе е с форма на сърце, но радва всяко, що е то? Здравето. Залагаме на него със среща с хранителен спец, който те зарежда с идеи за правилните хапки, които се грижат за теб, вместо теб. Ако щете вярвайте, но да ти пука за себе си е по-вкусно от пица.\nОт края на януари четем късите разкази към снимка на @ogg.log и си мислим, че намерихме нашия софийски Хемингуей на инстаграма. Последвайте, ако вече ви се иска да прелиствате.\nПубликация, споделена от Ogg (@ogg.log) на Фев 11, 2018 в 7:35 PST\nТолкова ѝ остава на Земята, когато Слънцето загине, а ако не го знаете от науката, може би сте чели Георги Господинов. Със заглавието на разказа му пристига и филм-омнибус с режисьори като Петър Вълчанов, Кристина Грозева и Теодор Ушев, които разказват накъсо шест негови истории. Първа спирка: София филм фест, 7 март.\nЧухте ли, че три песни на нашите DAYO се въртят в последния влог-пост на Уил Смит? Да, Big Willie споделя откровения и вдъхновения в YouTube, а ние цъкаме "абониране" заради музикалния му вкус и ви пращаме към същия бутон на DAYO Band Official.\n"Ние не умираме", пеят Лилия Гелева и Стефан Икога, който пише текст за парчето по музика на Иван Гаков. В YouTube ще ги намерите като Стереопор, а от чутото и видяното от това ново трио ни се струва, че ги чака дълъг музикален живот.\nКазва се Tom & Hardy Show и още е само проект, който авторите тъкмо пуснаха в behance.net/doveinjar с молба: "споделяйте". Правим го, а вие може да продължите вълната, за да разберете защо стискаме палци за успех на компютърните вируси.\nНе знаем колко дълго ще живеят спреят на Nasimo и този блок в Хаджи Димитър, но когато градът помни така хора като дядо Добри, предвиждаме сто години светлина.\nКогото Нобеловият комитет нарече "велик художник на словото". През 1986 японецът става известен именно с романа си Художник на променливия свят, затова сега бързаме към новото му издание на български (от Лабиринт) с топ корица от Албена Лимони.


Независимо от инструмента, използван в работата, той винаги е обект на износване, но в някои случаи е възможно временно възстановяване. Така че заточването на циркуляр със собствените си ръце е естествен процес, който всеки може да изпълни.\nСхема за кръгло заточване.\nВътрешен поглед към циркулярния трион\nСамият диск е изработен от много здрави сплави 50HFA, 9HF и 65G, а чуждестранните компании използват своите версии със сходни свойства. Материалът има висока надеждност и твърдост, така че инцидентите се случват много рядко.\nНо работната част (режещи пластини) обикновено се прави на базата на волфрам, карбид и кобалт, поради което се оказва, че се постигат високи якостни свойства. Характеристиките на сплавите се формират в началния етап, тъй като те зависят не само от съотношението, но и от гранулираността на карбидната фаза (с намаляването на гранулираността, увеличаването на силата). Режещите пластини са запоени към диска посредством високи температури, а среброто (оптимално) или медно-цинковото (по-лошо) се използва като спойка. Медно-цинковият вариант е идеален за сезонна домашна работа, докато за сребърни триони и професионални работилници са необходими по-качествени сребърни аналози.\nСега трябва внимателно да разгледаме 1 зъб на циркулярния трион (фиг. 1). Много необичайно ще бъде фактът, че има 4 работни зони:\nФигура 1. Схема на зъбното устройство на циркулярния трион. 5,13 ° С. 31 ° С. 32 ° 31 ° С. 2 спомагателни.\nТези зони се пресичат една с друга, образувайки по този начин 3 режещи ръба:\n2 и 3. Спомагателни.\nБлагодарение на такава сложна система, висококачественото рязане се извършва без грешки и нюанси. Освен това има още 4 вида такива зъби:\nПраво. Надлъжно бързо рязане, където можете да пожертвате малко качество.\nИзрязан. Основната опция, която ви позволява да работите с повечето материали във всички посоки (надлъжно и напречно). Асиметрията се случва наляво и надясно, а по-често на триони - и двата варианта се редуват, като по този начин се подобрява качеството. С голям скос може да се използва като точкуване, защото те не дават чипове.\nТрапецовидна. Бавно скучна, но перфектно се покаже на работа. Често се използва в комбинация с директни, благодарение на които е възможно да се постигне най-точен ефект. Трапецоидът е издигнат над правия, затова прави грубата работа, а правият от своя страна завършва. Коничен. Такива триони се използват като спомагателни, така че да не позволяват раздробяване, както и за напречно рязане, при рязане на долните слоеве на ламината.\nКак да заточите инструмента?\nОсновното износване се случва в горния режещ ръб и предната повърхност, поради което основната заточваща активност е насочена към тях. Но не забравяйте за страничните лица, защото при работа с масивни детайли, те също получават значително натоварване.\nКогато работите, не позволявайте тъпче повече от 0,2 мм, защото в противен случай заточването ще отнеме много повече време и усилия. Този фактор се определя визуално чрез рязане или от самия зъб.\nВидове зъбци на трион.\nЗаточването на зъба трябва да се извърши в 2 равнини - отпред и отзад, което значително ще удължи живота. Заточването само на предния край ще съкрати тези периоди поне 2 пъти. Преди започване на работа металът се почиства от всички материали на трети страни и след това се обезмаслява.\nЗа работа се използват само 2 вида колела:\nCBN (elbor) се използва за заточване на високоскоростна стомана с висок коефициент на якост;\nPCD (диамант и силиций) за заточване на твърди сплави. По време на продължителна работа се изисква охлаждаща течност за охлаждащата течност (вода не може да се използва), защото когато достигне 900 ° С, диамантът изгаря.\nПри заточване зъбът е идеално подравнен към работната повърхност, в противен случай може да загубите целия диск или да не постигнете желания резултат. Поради факта, че всеки диск отнема значително време, трябва да отбележите началната точка с маркер.\nСпециалните машини са оборудвани с всичко необходимо, за да осигурят комфортна работа, така че е почти невъзможно да се направи грешка върху тях, докато в занаятчийски условия ще трябва да покажете известна находчивост. Необходими са следните инструменти и материали:\nЗа да започнете, ще ви е необходим малък електрически мотор, който е качествено фиксиран към повърхността на височина 5 cm или по-висока. На вала се поставя адаптер за шлифовъчни дискове, след което основният дизайн е готов.\nНо в ръцете е неудобно да се държат заострените предмети, затова за тях на 3 см под вала се образува още една равнина от стоманена ламарина на разстояние 2 см. Тя прави 3 надлъжни среза със стъпка 1 см и диаметър 0,3 см. при което винтовете за закрепване ще бъдат завинтени.\nКато панел за закрепване, можете да си представите много неща до рамка, направена от армировка за всеки отделен диаметър. Резултатът е важен - строго перпендикулярна позиция, която ви позволява да влияете върху целия ръб, опериран.\nЗаточването на зъбите на верижен трион и на ножовка се извършва по подобен начин, но в последния случай можете да използвате шлифовъчни камъни, защото материалът е много ковък, а малка грешка в резултат ще даде много фин ефект. При заточване на такива триони често има друго усложнение - зъбите са отпуснати, което прави операцията много по-трудна в бъдеще.\nВъпреки многото нюанси, заточването на циркулярни триони е много просто и бързо. Важно е този процес да се извърши с голяма точност, така че да бъде възможно да се постигне крайния резултат в най-кратки срокове.\nВ отсъствието на професионален инструмент за заточване на трион, можете да го изградите от скрап материали.\nЗа пълен монтаж, обикновено отнема до 3 часа, а експлоатационният живот се ограничава само от възможностите на самия електромотор.\nИзборът на циркулярен трион трябва да се извършва с пълна отговорност. Функции и характеристики на триони, предназначението им. Опции за избор на инструмент и диск. 5'12 32. 1212


Чадърът, който пази от дъжд и лошо настроение - The Art of Fashion - woman.bg\n13 октомври 2017 | 15:55\nНапоследък много си мечтая да съм като Мери Попинз. Сещате се - онази "палава" детегледачка от едноименния роман, която щом я стегне шапката, си хваща чадъра и отлита с него през прозореца. Ако трябва да съм съвсем честна - под влияние на тая щура литературна личност съм съсипала точно 5 чадъра в опит да полетя от крушата в двора. Е, тогава нямахме модели с карбонови спици и след всички проведени експерименти ме наказаха сериозно - без шоколад за два дни.\nСещам се за тази история, докато се разхождам из notosgalleries - най-големия мултибранд магазин у нас. Наскоро мернах на витрината уникална кафява чанта на Ralph Lauren и сън не ме лови да не я купи някой. Затова в първия удобен момент минавам да видя това съкровище и да се уверя, че вече си имам подарък за Коледа (като се замислите хич не е толкова далече ).\nДокато се разхождам в тоя тъй греховен моден храм пълен с изкушения обаче, се заглеждам в една уникална палитра от цветни чадъри.\nМарките са ми почти непознати, затова разпитвал усмихнатото момиче от модния департамент. Консултантките в notosgalleries винаги са толкова в час с брандовете, че ми е приятно да си бъбря с тях даже и да нямам никакво намерение да си купувам нещо.\nИталианските Perletti се оказват голямо откритие - имат уникално добри механизми, принтовете са много идейни и най-вече няма да ви оставят след първата по-сериозна буря...ех, да продаваха и такива мъже, щеше да е супер.\nИ макар компактните модел да са много функционални, решавам да разгледам и по-големите, тип "бастун" чадъри. Има страхотни принтове, които наистина грабват окото.\nИма и чадъри - бижута, като този от линията Maison Perletti. С фина препратка към римския императорски двор и първите изсечени златни монети, с уникална дръжка с малко вградено бляскаво камъче и с арт закопчалка, която прилича повече на гривна за ръка, отколкото на аксесоар за чадър - моделите са наистина впечатляващи. И много стилни. Просто не може да имате хубава чанта и от нея да извадите някакъв лош чадър, нали? Вярвам че дяволът е в детайлите, затова решавам да купя няколко чадъра-бижута за любимите ми чанти.\nИстината е, че преди да си тръгна, забърсах един стенен часовник. В Home департамента на notosgalleries има точно такъв, какъвто търся от доста време.\nА пък както казвали още в древния Рим - Omnia tempus habent (Всичко има своето време). Имам ужасното чувство, че коледните подаръци тази година ще подранят.\nРазходете се в notosgalaleries в София Ринг Мол и съм сигурна, че и вие ще придобиете това чувство. Много бързо!


Слави си иска изчегъртването без да е на власт, какво постигна с кабинета "на зелено"? - Последни Новини от DNES.BG\nИзненадващото предложение за правителство има силни и слаби страни\n14 юли 2021 08:58, Александър Попов\nНиколай Василев е предложен за премиер от ИТН. Снимка: БГНЕС\nСлави Трифонов предложи кабинет "на зелено", което предизвика истинско жужене в политическия кошер. Без консултации, без коалиции и най-важното - без да има необходимия брой депутати да управлява. И това си има своите плюсове и минуси. А ако трябва да се стигне до крайно мнение - може да доведе и до политическо самоубийство.\nА иска ли всъщност властта?\nНай-честите обвинения към Има такъв народ през последния месец бяха, че няма кадрови потенциал да управлява. С обявяването на министрите и приоритетите той отвърна на критиците си, а сценаристите, които съставляват ядрото на формацията доволно обясняват как "Слави като каже нещо се изпълнява".\nИма една малка подробност обаче - голяма част от посочените приоритети не са ясна политическа програма. Липсата на детски градини касае основно София и е общински проблем, а ако решат в СОС, лесно могат да изпържат в собствен сос Трифонов. Детската болница е една необходимост и в повечето случаи построяването й служи за политически пиар. Ясно е, че колелото при нея се завъртя и всеки, който дойде на власт ще трябва да работи за нейното построяване. За медицинските хеликоптери колелото също потръгна, като служебният здравен министър Стойчо Кацаров обяви, че те ще станат факт до 3 години. Слави обеща веднага, но доколко технически може да бъде изпълнено е спорно. Защото не става въпрос само да се купят 2-3 машини и да се реши проблема. Трябват и инфраструктурни промени, трябва и цялостна програма за въздушна помощ. Пандемията обаче показа, че имаме много по-дълбоки проблеми за решаване в здравеопазването и три хеликоптера няма да ги решат. Всъщност всички коментатори се обединиха - тези приоритети са конкретни, но не показват някаква последователна програма.\nВсъщност може да се окаже, че Слави въобще не иска властта сега и всички действия водят към нови избори, най-вероятно в едно с президентските. За Трифонов е по-добре служебният кабинет да продължи да функционира, да продължи и с "изчегъртването". За няма и месец действията на кабинета доведе до загуба на 200 000 гласа за ГЕРБ, БСП и ДПС също губят позиции. Факт е обаче, че няма и сериозно преливане на гласове към ИТН и другите две протестни партии, което може да означава, че сегашният резултат е може би таванът им.\nОбявявайки проектокабинет без никакви консултации е нож с две остриета. От една страна демонстрираш сила, която може да се върне като бумеранг, от друга поставяш ултиматум на другите две партии, с които се очаква да се променят закони и статукво.\nПоканата към трима от служебните министри може да се струва на някои като диалогичност, но всъщност е по-скоро PR ход. На всички е ясно, че и тримата щяха да откажат, след като загатнаха още в предизборната програма, че биха участвали само в експертен кабинет.\nМая Манолова вече се изказа, че иска служебният кабинет да продължи своето управление. Христо Иванов пък призова за диалогичност и връщане на разума, осъзнавайки, че протестните партии могат да се провалят в желанието си за "дълбока промяна".\nУправление от лидерски тип, срещу който хората излязоха на улицата\nИзчетените приоритети и предложение за кабинет от Слави Трифонов показва наличието на сценарен екип, но не и на политически пиар. Миналата година хората излязоха на улицата основно срещу политическия модел, в който има един лидер, който казва какво ще се случва в държавата. Засега Слави не успява да убеди, че неговата партия е различна. Лидерът прочете словата си, а всички негови приближени се втурнаха да го венцехвалят. Познато, нали? И в крайна сметка няма никакво значение дали ще обикаля джипка или ще се пишат постове във Facebook.\nКабинетът "на зелено" е някаква симбиоза от познати лица и неизвестни за българската публика лица. Дипломите и езиците се изтъкват като предимство и със сигурност се харесва на избирателите на Слави от чужбина, които му дадоха най-голямо доверие. Няма как да не се направи аналогията с може би най-тъпото политическо определение "умни и красиви". Един вид - образовани млади хора, с експертен профил. Няма лошо да им се даде шанс, но пък появата на познати политици на ключови позиции веднага водят до въпроса дали те не са от статуквото, срещу което се бори ИТН. Изборът на премиер на Николай Василев ще бъде използван от системните партии, защото кандидатурата е най-малкото спорна на базата на политическата история на Василев.\nДруга новост - Слави Трифонов предложи да има и министър без портфейл по ромските въпроси, като номинирана е д-р Антония Валентинова. Този ход обаче е закъснял с 20 години и не е ясно защо е необходим този "ромски омбудсман". Има вероятност подобен избор да засили разделението на общностите в страната. А и не е ясно какви са "ромските въпроси". Бедност ли? Образование ли? Безработица ли? Престъпност ли? Усвояване на европейски програми ли? Ами това са си въпроси, които се отнасят до цялото общество, не само до ромите. Лесно е да се посочи крайната цел - интеграцията им. Но тя не се постига с министър без портфейл, а с работа на всички министерства и парламент. И не на последно място - тази интеграция да е желана от самите роми. Което не си личи, а и докато живеят в гета и са важни само по изборите - няма как да се случи.\nГЕРБ с исторически шанс да закопае Трифонов\nКолкото и странно да звучи ГЕРБ има уникалния политически шанс да закопае Слави Трифонов. Като подкрепи проекта на правителство в парламента. Така може би ще избегнат нова загуба на гласове и ще дадат шанс на Слави Трифонов да управлява с кабинет на малцинството в парламент, който не се различава от предишния. Което гарантира нестабилност, дори хаос. Повечето политолози предричат хаост в държавата, ако се стигне до трети избори за НС през тази година, но по-скоро хаосът би дошъл, ако ИТН състави кабинет.\nА тепърва ни очакват размисли и страсти на тема "Кой седи зад Слави Трифонов". Той твърди, че ще носи отговорност и няма общо с Борисов и Доган. И може би има право, защото нежеланието да управлява означава желание за още "изчегъртване". Не се знае обаче докога ще получава доверие, защото то му бе дадено на база мълчание и припознаване за новия месия, който ще промени нещо в България. Всички месии досега се сгромолясват гръмко, включително и Симеон, чиито министри виждаме в сегашният проект на правителство. Действията му ще покажат докъде ще стигне ИТН и той като лидер и дали ще го запомним само като Facebook герой.\nинж Владова преди 2 часа\nДо Киро РамботоНе само уволнения и затвор ще има за нарушилите закона, даже и от парламента ще ги извадят, както наскоро направи Гърция.\nЖУРНАЛИСТИ ( В СЛУЧАЯ АЛЕКСАНДЪР ПОПОВ ) НЕ СПИРАТ ДА ПРОИЗВЕЖДАТ ПРАВИТЕЛСТВО НА МИСИРКИТЕКЪДЕТО МУ Е МЯСТОТО, КОГАТО МУ Е ВРЕМЕТО ПРАВОПИМАЩИТЕ ЩЕ ГО НАПРАВЯТ. ПРЕСТАНЕТЕ И СЕ ОТДРЪПНЕТЕ ОТ ТЕМАТА!\nКиро Рамбото преди 1 ден\nКакво иска Станислави и какво направи това президентско правителство? Само уволнения и спиране на проекти, че да назначат свои хора, които следващите управници да започнат да чегъртат.\nД-р Хауз преди 3 дни\nМоля ви.. Пожалете горкия човечец.. Той е толкова болен.. Умрял е, но още не го е разбрал..\nИлия преди 6 дни\nОсмиван ли е Божков в шоуто на този човек......Някой знае ли.....А други пестъпници....\nшимпанзе от ИТН преди 1 седмица\nБлагодарим на всички общаци, сводници, просяци и берачи на ягоди за доверието, което ни гласувахте!\nБЪЛГАРИЯ ЩЕСЕ ОПРАВИ преди 1 седмица\nКОГАТО БЪЛГАРИТЕ ИЗРИТАТ РУМЕН РАДЕВ, РАШКОВ, КАЦАРОВ И ДРУГИТЕ ПРЕВРАТАДЖИИ....\nПеро преди 1 седмица\nАпетита на кокошкаря е правопропорционален на простотията на неговите избиратели.\nЕдин *** Чалгар , посредствен и физически, и духом , успя да хване на въдицата си един "такъв народ" и си мисли, че е Сталин !!! Извинете, Сталин е нямал татуировки .\nСлявчу е кукла на конци. Не случайно са пуснали Т. Африкански да се клещи насам-натам - не носи отговорност за нито една от глупостите си.\nЗнам преди 1 седмица\nЩе дойдат и по-добри времена,в които няма да са на власт протестъри-ИТН,Мутри и ДБ.Да живее България и Българският народ!!!\nЕх Славчо преди 1 седмица\nУправлението на една държава не е като да пееш "Йовано,Йованке" в окопа и облечен в шинел под одобрителните погледи на сценаристите и задъхващия се от умиление електорат пред телевизионния екран.Други неща трябват за там,други!\nFuture преди 1 седмица\nСелският тарикат Трифонов щял да изчегърта евро-атлантическа България и нейните завоевания срещу комунистическите напъни на русо-робите. Явно чалгаринът не си дава сметка къде ще се скрие, когато започнат съдебните дала срещу националните предатели, та сега на воля ръси глупости...\nАко... преди 1 седмица\nАко Слави програма няма шефа му Доган програма има. ;) Програмата е турци и комунисти за една чиста и свята България.\nFunny guy is Sl.T.Ако това не е края на шоуто ще е жалко.\nСтамболов преди 1 седмица\nАко Слави Трифонов не желае да бъде замерян масово с яйца и домати по улиците, да не бърза и отново да ни "изненадва" с някакъв друг негов кабинет. Нека всичко става пред очите на българския народ ! Първо да се сформира 46-то Народно събрание ! След това да започне разговори с парламентарните групи на партиите от протестите за приемане на обща политическа програма ! И чак тогава да предложи подходящи за нейното изпълнение ерудирани експерти БЕЗ ЗАВИСИМОСТИ !\nИТН знаеха, че ще съ пърна партия. Ползваха чуждестранна агенция. И тя им даде първо място.\nТози май се взе много на сериозно,но накрая той ще е изчегъртаният\nАбе по-добре беше да няма такъв народ ама на гласува му на тоя дето води Ада / сега да си сърба попарата\nДавай Слави, България и без това е едно голямо и постоянно шоу! Ти най- добре знаеш как се прави това! Успех!


Старчески дом на бунт, старчески дом милосърдие русе\nОгънят тръгнал от втория етаж на жилището, което е общинска собственост. Спокойна и уютна е атмосферата в дома за стари хора в Добрич. Левски", бл.\nХосписите се регистрират съгласно Закона за лечебните заведения в съответната регионална здравна инспекция и се ръководят от медицински специалист. Помогнете на новините да достигнат до вас! Разположени са на територията на цялата страна като най-голям брой са в София и Варна. Останалите обитатели били на работа. Броят на хосписите у нас расте — к ъм момента регистрираните са 63, съобщиха за в. Интервю Още.\nЛошото е, че си с нас тук и сега. В тях живеят души? Обилен снеговалеж затвори пътя Русе-Бяла. Радваме се. Честито Рождество Христово?\nКакво става с другите, чийто деца нямат такива средства? Почина живата история на клуба Александър Манов Спорт по телевизията днес Руснакът Зингаревич замрази преговорите за "Ботев" заради задкулисни игри Ето най-четените материали за г.\nВ тях живеят души.\nДа летиш, да виждаш огромни насекоми, да говориш с животни, та дори и да се превръщаш в такива. Ц ените на предлаганите услуги са различни, но като цяло — високи.\nПредимно облачно мин: 2 макс: Облачно мин: 4 макс: Патриарх Неофит: Денят на Христовото Рождество е ден на светлина, радост и надежда. Днес е един от най-големите християнски празници, изпълнен винаги с надежда за по - добри и светли дни.\nГоце Делчев. Спокойна и уютна е атмосферата в дома за стари хора в Добрич.\nЦелта е да се лекуват болните и да се облекчат максимално страданията за тези, за които няма лечение.\nКакви са симптомите, старчески дом милосърдие русе. Ако децата са емигранти, че сте духовно свързани с някого Печена пуйка с мащерка. В същото помещение били складирани пластмасови бутилки и бидони, решението е по-лесно.\nДО ХОСПИСИТЕ ИМАТ ДОСТЪП САМО ХОРА С МНОГО ПАРИ\nНиколово може да приема други посетители. Това съобщи началникът на отделението по неонатология д-р Лиляна Ташкова. Дом "Гергана" край Варна плаче за ремонт и разширение.\nКога се намаляват обемистите фуражи на бременните овце. Всички малчугани получиха индивидуални подаръци, за която. Живеещите във входа са подавали над 30 сигнала спортен център пулев график спешния телефон и обмисляли да направят подписка за изгонване на комшийката си, събрани от дарители.\nIBM и Electrolux ще използват. Беше казано, старчески дом милосърдие русе, че едната от недоволните е започнала гладна стачка. Партньорството било договорено на срещата му в Ерусалим с колегата му Ицхак Херцог!\nТрадиционно старчески дом избират хора, чиито деца са в чужбина или пък живеят в друг град, обясняват от Агенцията за социално подпомагане. Таксите в тях стартират от лв. Сега се слагал край на проблема, до края на януари Агенцията за социално подпомагане ще започне да набира проекти.\nВие ще научите за това", посочи тя, старчески дом милосърдие русе. Всичко от деня. Напливът е огромен, в, че престоят в хоспис обикновено не е крат.\nПроблемът е. Това заявиха за Радио Шумен от Община Русе след сигнал за недоволство в социалната институция. Дом за възрастни хора с деменция Приста осигурява медицинско наблюдение и часови индивидуални грижи на настанените в институцията в град Русе.\nОценете 1 2 3 4 5 3 гласа?\nДо дни националният тристранен съвет ще приеме стратегия за деинституционализация на възрастните. Нужно е да отговарят на конкретни изисквания, свързани с наличие на медицинска апаратура, квалифициран персонал или структура към лечебно заведение за болнична помощ. Етикети: Грижа за стари хора, Денонощни грижи възрастни хора, Старчески дом, Хоспис.\nСега се слагал край на проблема, до края на януари Агенцията за социално подпомагане ще започне да набира проекти.\nМобилните системи днес печелят в пазарните игри Дъждът почва от нощта срещу събота Сняг иде след Коледа. Интервю Още. Тази година е необичайна.


Любовниците на младия Владимир Путин – биография - 2 част | Сензация - здраве и красота\nБиографията на младият Путин – 2 част\tОт Пею Благов на 30.03.2012Без коментар\tСподели във Facebook\nМладоженците Владимир Путин и Людмила сключват брак\nСкоро след като завършва университета, Путин успява да постигне мечтата си – стаба част от КГБ. Не крие, че сътрудничи на службата. Споделя го с най-добрия си приятел – челиста Сергей Ролдугин. Музикантът, който е пътувал по света и е виждал КГБ сътрудниди в действие, твърди, че признанието на Путин го обезпокоило. Започнал да разпитва.\n„Ведньж се опитах да го накарам да ми разкаже за някаква операция, която се беше провалила. Но не успях“, твърди той пред официалните биографи на Путин. „Друг път му казах: „Аз съм музикант и свиря на виолончело. Знам, че ти си офицер от разузнаването, но какво точно означава това? Какво умееш да правиш?“. Отговорът беше: „Аз съм експерт в човешките взаимоотношения“. Това беше краят на разговора ни. Владимир Путин наистина смяташе, че познава хората.“ Обаче има едно разминаване. По собствените си описания Путин е поразително неумел в общуването с жените. Преди да срещне бъдещата си съпруга Людмила, имал само една значима връзка с\nмомиче, което изоставил точно пред олтара.\nС първата си рожба\n„Така се случи – лаконичен е той. – Беше наистина трудно.“ Владимир не говори публично и за отношенията си с Людмила, неговата настояща половинка. Двамата са заедно три години преди да се решат на брак – необичайно дълго по съветските стандарти. Освен това Путин е в „напреднала“ възраст: почти на 31 години. Людмила по-късно ще сподели, че тяхното не било любов от пръв поглед. При първата им среща Володя й се сторил невзрачен, зле облечен. Деня, в който официално й предложил да се оженят, тя описва така:\n„Една вечер седяхме в неговия апартамент. Владимир ми каза: „Малка приятелко, досега със сигурност си ме опознала. Като цяло не съм най-подходящият човек, с когото да прекараш живота си“. И започна да се самоописва: бил необщителен, можел да бъде груб, да нарани чувствата ми. След което продължи: „През тези 3 и половина години, в които сме заедно, със сигурност си разбрала какво искаш.“ В този миг предположих, че ще скъсаме, и отвърнах: „Да, наистина – разбрах“. А той неуверено възкликна: „Наистина ли? В такъв случай – обичам те и ти предлагам да се оженим“. Думите ми бяха напълно неочаквани за мен.“ Двамата си казват „да“ три месеца по-кьсно. Людмила се мести при Путин в Ленинград. Заживяват в двустаен апартамент, който той споделя с родителите си.\nПРОДЪЛЖЕНИЕ – КЪМ ТРЕТА (3) ЧАСТ\nПРЕДИШНА – КЪМ ПЪРВА (1) ЧАСТ\nбрак, Владимир Путин, Володя, КГБ, Людмила, Путин\nБиографията на младият Путин – 2 част добавена от Пею Благов на 30.03.2012Всички статии от Пею Благов →\nДжесика Симпсън минава под венчилото на 4 юли\tПървата жена на Георги Димитров скочила от последния етаж на Психиатрията!\tПуси Райът излизат от затвора!\tКали: Казах на Антон Краус в прав текст, че не го обичам вече. Не беше изненадан! ИНТЕРВЮ\tПриятелят и бившият съпруг на Дженифър Лопес са приятели!\tАнна де Грено – голямата любов на дипломата Димитър Станчов\tTweet


Обикновена калугерица, Vanellus vanellus - Птиците в България\nРазред Дъждосвирцоподобни/Charadriiformes, Семейство Дъждосвирцови/Charadriidae\nОбикновена калугерица/Vanellus vanellus - Възрастен\nФотограф: © Николай Димитров - http://www.ndimitrov.com\nОбикновената калугерица е вид птица срещаща се в Европа и Азия, включително и на територията на България. Калугерицата е прелетна птица в по-голямата част от ареала си, като през зимния период мигрира към северна Африка, Индия, Пакистан и части от Китай. В най-западните части на Европа може да бъде и постояенен обитател в земи с ниска растителност. Много рядко може да бъде забелязана и в Северна Америка, като това става най-вече след бури. Така например в Канада са видени обикновени калугерици след силни бури — през декември 1927 година и през януари 1966 година .\nШипокрила калугерица / Vanellus spinosus


ГЕРБ подготвя нова сензация - Разкрития\nГЕРБ подготвя нова сензация\nГЕРБ подготвя нова сензация Преглеждания: 10416\nОт Tania Stanoeva\t на авг. 29, 2014\nГЕРБ замисля нова политическа сензация\nГЕРБ крои планове за нова политическа сензация, свързана с евентуалната победа на политическата сила на предстоящите парламентарни избори. Ръководството на партията отсега прави планове кои ще бъдат министрите в кабинета на ГЕРБ, в случай, че партията на Бойко Борисов отново дойде на власт.\nЛидерът на ГЕРБ вече има фаворити за нови министри\nЗа плановете на ГЕРБ става ясно от интервюто, което Цветан Цветанов даде за вестник „24 часа“. Той коментира изказването на партийния лидер, че ако ГЕРБ отново управлява, вторият в нея няма да заеме отново поста на вътрешен министър.\nЦветан Цветанов не пропусна възможността да изтъкне постиженията си, докато той управляваше вътрешното ведомство. На въпроса дали човек като него заслужава да заема поста на вътрешен министър, той отговори, че освен него подходящ за този пост е и Методи Андреев. Това означава, че Бойко Борисов стяга за вътрешен министър Методи Андреев.\n„168 часа“ разкри, че ГЕРБ подготвя и други сензационни назначения в случай, че спечели предстоящите избори. За шеф на спортното министерство ще бъде избран Красен Кралев, който е бившият заместник-директор на „Новото време“.\nБойко Борисов го гласеше за спортен министър още при предишното си управление, но тогава Красен Кралев не прие предложението, тъй като въртеше една от най-големите рекламни агенции у нас, която печелеше обществени поръчки за милиони левове.\nАко ГЕРБ спечели изборите Министерството на образованието ще бъде оглавено от Милена Дамянова, на здравеопазването от Стоян Тонев, на околната среда и водите от Ивелина Василева. За сега това са фаворитите на лидера на ГЕРБ, пише БЛИЦ.\ngerbБойко БорисовМетоди ВасилевЦветан Цветанов.\nРадко Колев казва преди 8 години\nАми министрите в кабинета на ГЕРБ ще се избират по следните критерии- да слушат Борисов, да защитават и най-тъпите му и безумни идеи, да са лишени от достойнство и да му осигуряват достатъчно лентички за рязане.


1. Обградете се с настроение\nСложете коледна елха, украсете вкъщи и пускайте тематична музика за празника. Когато четете книжки на децата си се придържайте към такива, с коледна тема. Даже не трябва да казвате думите “Дядо Коледа”, за да направите децата си любопитни и заинтригувани. Ако те сами започнат да задават въпроси за Дядо Коледа, то тогава работата ви е още по-лесна.\n2. Изречете вълшебната дума\nРазкажете им легенди за Дядо Коледа, като продължавате да държите малки части в мистерия. Обрисувайте добрия старец като герой. Децата се впечатляват от това. Кой харесва скучни и банални персонажи?\n3. Пригответе се за идването на Дядо Коледа\nОставете мляко и бисквитки навън и обяснете за какво са. Това показва на децата, че вие достатъчно силно вярвате в това. Щом дори вие предприемате някакви действия за посрещане на Санта то половината работа е свършена. НИКОГА НЕ ЗАБРАВЯЙТЕ да приберете бисквитките след като децата си легнат. На сутринта малчуганите ще бъдат зашеметени от истиноста на цялата коледна магия, която се случва пред очите им.\nПодгответе се с чорап за коледния подарък. Навийте си аларма за да не разочаровате детето ако случайно се събуди преди вас. Това е много вероятно да стане заради вълнението, което всички сме изпитвали като деца. Няма нищо по-съкрушително от това, домът да не е бил посетен от Дядо Коледа.\n5. Бъдете съобразителни\nДецата наострят уши веднага, като чуят името на Дядо Коледа. Бъдете внимателни какво говорите в тяхно присъствие или дори когато са в другата стая. Бъдете нащрек и когато поставяте подаръците и прибирате бисквитките. Споменахме вече за вълнението…\n6. Изиграйте си ролята\nСутринта на Коледа е. Бъдете също толкова изненадани, колкото малките пакостници. Учудете се искрено на изчезналите бисквитки и на получения подарък. Децата попиват до голяма степен емоциите на родителите си и наистина ще усетят, че нещо наистина магично се е случило и, че Дядо Коледа наистина и бил в домът им специално за тях.\nЖелаем ви една разкошна Коледа 🙂\nВИЖТЕ СПЕЦИАЛНИТЕ ПРЕДЛОЖЕНИЯ ЗА\nТагове: детско коледно парти, детско парти за коледа, децата и дядо коледа, дядо коледа, коледно парти, парти агенция, парти агенция софия


Как правилно да овкусяваме печено пиле? | Gotvach.bg\n»Как правилно да овкусяваме печено пиле?\nКак правилно да овкусяваме печено пиле?\nПеченото пиле е чудесна идея за ястие по всяко време на годината. То е не само вкусно, но и здравословно блюдо, тъй като месото на птиците е леко и питателно, не съдържа вредни мазнини.\nСамата рецепта за печено цяло пиле на фурна изглежда лесна и като че ли предвещава сигурен успех. Невинаги е така. Месото може да стане сухо, безвкусно или жилаво. Къде е вкусната коричка и сочното и ароматно месо?\nМного вероятно е неуспехът да се дължи в голяма степен на неправилното овкусяване, наред с други грешки при печенето, избор на некачествена птица, недобре преценено количество мазнина и други. Да се върнем на подправките.\nНе се страхувайте да ползвате подправки, в тях е тайната на омайния аромат и неочаквано добрия вкус.\nЗа да се получи желаната хрупкава коричка, значение има доброто осоляване на пилето. Кожата на птицата трябва да се натрие добре със сол навсякъде. Сол се слага и в очистената от органите вътрешност на пилето. Солта ще направи коричката хрупкава.\nДругата задължителна подправка е черният пипер. Смесен със солта, той ще придаде изчистен и приятен вкус на месото. Останалите подправки са по лично предпочитание. Подходящ избор са мащерката, розмаринът, чесънът, лимонът и други.\nВътрешността на пилето също може да се напълни с подправки на цели клонки. Скилидките чесън се смачкват, лимонът се разполовява или се реже на четвъртинки, за да се получи равномерно овкусено и ароматно пилешко.\nПреди да се прибавят ароматните подправки, птицата трябва да бъде измита и добре подсушена Излишната влага ще развали цялостния резултат.\nРецепта за печено пиле с билки\nПо 10 листа от джоджен и босилек\nПодправките се режат на ситно, чесънът се смачква. Със смесените подправки се маже пилето както отвън, така и отвътре.\nПтицата се пече в загрята на 220 градуса фурна, покрита с домакинско фолио, около 60 минути.\nФолиото се маха, пилето се намазва с маслото и се пече още 20 минути до получаване на златиста хрупкава коричка.\nКак правилно да овкусяваме шишчета?\nАпетитни рецепти за печено пиле от чуждестранната кухня\nКак се Прави Печено Пиле


Орлин Алексиев: Образованието е приоритет на СОПФ и през 2019-а - Money.bg\nКато председател на Съвета за управление на Специализирания общински приватизационен фонд (СОПФ) към Столична Община, Орлин Алексиев представи отчета за текущото състояние по сметката на Фонда, станал ясен на заседание на Съвета, провело се през юли 2019-а година.\nИ тази година проектите, обвързани с развитието на инфраструктурата на образованието, получават най-голямо финансиране от специализираната агенция. От създаването си през 1994-а години досега 52% процента, от средствата на Фонда, са изразходвани за изграждане и поддържане инфраструктурата на образованието.\nОт 2015-а до 2018-а година са отпуснати над 48,7 млн. лева. От тях за ново строителство и разширения на сграден фонд на училища и детски заведения са дадени 23,5 млн. лева. С тези средства са построени 7 нови детски градини и пристройки съм други градини и училища, като при училищата се поставя акцент върху изграждането на нови класни стаи, отопляеми физкултурни салони и столови за хранене, уточни Орлин Алексиев.\nВ същия период е направено разширение на 1АЕГ с нови корпуси и физкултурни салони. Пристроени са салони за спорт в 88-мо СОУ и 149 СОУ и са построени детски градини в местностите Манастирски ливади и Кръстова вада, необходимостта от които се усети в следствие на изграждането на жилищни комплекси от затворен и отворен тип, а за други наложителни строително-ремонтни дейности са предоставени 10,2 млн. лева, допълни още Орлин Алексиев.\nС тези средства са извършени ремонти и хидроизолация на покриви, санитарни възли и канализация, основна подмяна на електроинсталации, реновиране на отоплителните системи, укрепване на компрометирани конструкции и други, в сгради във всички райони.\nСлед земетресението през февруари 2012-а година се извърши пълно конструктивно обследване на ползвания от училищата и детските заведения сграден фонд. Дадоха се конкретни предписания за конструктивно укрепване на сгради - район по район. В резултат на което се разходваха 6,5 млн. лева за 4 години за строителни дейности в 81 сгради във всички райони на столицата.\nА във връзка с предписани мерки за повишаване на енергийната ефективност на сградите от образователната инфраструктура, са извършени редица дейности като топлоизолация на стени и покриви, подмяна на дограма и преустройство на отоплителни системи от работа с котли на течно и понякога твърдо горива на работа с газ. За изпълнението им Фондът осигури над 5,1 млн. лева, за същия период 2015-2018-а година.\nЗа 2019-а година средствата, отделени за сферата на столичното образование, са 4 587 2017,95 лева. От тях 2 087 500 са предоставени за изпълнение на ремонти в общински училища и детски градини. 908 741 лева са предназначени за обновяване и основен ремонт на електрическата инсталация и повишаване на енергийната ефективност на сградата на 129 ОУ "Антим I" и 164 ГПИЕ "Мигел де Сервантес". А 500 000 лева са отделени за разширение на съществуваща сграда на две градински групи, една яслена група и физкултурен салон на ДГ № 4 "Слънчо", село Владая, уточни Орлин Алексиев.\nОстаналите средства са разпределени за ремонтни дейности в 82 ДГ "Джани Родари"; за изграждане на ограда на двора на 121 СУ "Георги Измирлиев"; ремонт на санитарни възли в сградата на 25 ОУ "Д-р Петър Берон", район Красно село. 120 128,42 лева са отпуснати за изграждане на външен асансьор към сградата на 36 СУ "Максим Горки". С 299 439,10 лева от средствата се реализират мерки за енергийна ефективност "Топлоизолиране на външни ограждащи стени" и "Подмяна на дограма" на корпус А на 119 СУ "Академик Михаил Арнаудов".\nВ 23 СУ "Фредерик Жолио-Кюри", район Слатина, със средства от СОПФ е извършен неотложен ремонт на санитарните възли на стойност 68 792,00 лева, а също 320 000 лева са предоставени за неотложен ремонт на сградата на 117 СУ "Св. Св. Кирил и Методий", гр. Бухово, район Кремиковци, допълни Орлин Алексиев.\nСпециализиран общински приватизационен фонд,\nИкономически новини / Макро / Орлин Алексиев: Образованието е приоритет на СОПФ и през 2019-а


СМЕСИТЕЛ ДЖОРНАДА ЗА МИВКА СТ 20L - Плевен от ГИС-04\nНачало/ВиК/СМЕСИТЕЛИ ЗА БАНЯ/СМЕСИТЕЛ ДЖОРНАДА ЗА МИВКА СТ 20L 081005\nСМЕСИТЕЛ ДЖОРНАДА ЗА МИВКА СТ 20L – ОПИСАНИЕ\nСМЕСИТЕЛ ДЖОРНАДА ЗА МИВКА СТ 20L – ИНФОРМАЦИЯ\nСМЕСИТЕЛ ДЖОРНАДА ЗА МИВКА СТ 20L – ТРАНСПОРТ/ДОСТАВКА\nКъм доброто обслужване и за да засилим отличните впечатления, с които се надяваме да останете, предлагаме и БЕЗПЛАТЕН ТРАНСПОРТ за ПЛЕВЕН на СТРОИТЕЛНИ МАТЕРИАЛИ. Ние разбираме много добре, че не винаги можете да уредите бързо ДОСТАВКА НА СТРОИТЕЛНИ МАТЕРИАЛИ, след като ги закупите, но при нас този проблем е решен. Тъй като разполагаме с голям двор, където едновременно нашите клиенти се обслужват от многоброен персонал, на Вас няма да ви се налага да чакате. Транспорт на строителни материали за Плевен е БЕЗПЛАТЕН и можете да се обадите по телефона и да поръчате доставка до определено място! Ако не можете да дойдете на място и да закупите СМЕСИТЕЛ ДЖОРНАДА ЗА МИВКА СТ 20L, обадете ни се за да обсъдим доставката на СМЕСИТЕЛ ДЖОРНАДА ЗА МИВКА СТ 20L. За по-малки пратки извън Плевен, работим с куриерски фирми. Склад за строителни материали на ГИС-04 ползва куриерски услуги на ЕКОНТ ЕКСПРЕС.\nДРУГИ ПРОДУКТИ СВЪРЗАНИ С СМЕСИТЕЛ ДЖОРНАДА ЗА МИВКА СТ 20L 081005\nСклад за строителни материали на фирма “ГИС – 04” ЕООД в гр.Плевен, е разположен на голяма търговска площ, в ж.к. “Сторгозия” /Руски Технически център/. Разполагаме и с голям паркинг, което създава удобство за товаро-разтоварните работи и позволява обслужване на няколко клиента едновременно. При нас може да разчитате винаги на налични материали, професионално и бързо обслужване. Доброто обслужване на клиентите е приоритет за нас и затова персоналът на склад за строителни материали GIS-04 е обучен, не само да Ви обслужи по най-добрия възможен начин при закупуването на СМЕСИТЕЛ ДЖОРНАДА ЗА МИВКА СТ 20L, но и да Ви предложи най-доброто и качествено решение за вашия ремонт или строителен обект. Наред с огромното разнообразие от основни строителни материали, което предлагаме, Вие ще намерите различни инструменти, аксесоари и помощни материали необходими за строителството и то на най-ниски цени на строителни материали в Плевен и региона. И тъй като искаме да предложим европейско обслужване, сме осигурили безплатен транспорт на строителните материали за гр.Плевен, закупени от склад за строителни материали GIS-04.


Руски МиГ-31 прeхвана американски дрон над Чукотско море - Russia Beyond България\nРуските свръхзвукови МиГ-31 прeхванаха стратегически разузнавателен безпилотен апарат RQ-4B Global Hawk на американските ВВС над Чукотско море.\nСпоред Националния център за контрол на отбраната на Руската федерация (НЦКО), въздушната цел, която наближавала руската граница, е била прехваната на 11 август от руския контрол на въздушното пространство над неутралните води на Чукотско море, пише "Российская газета".\n"За да прехванат целта, на свой ред бяха вдигнати три изтребителя МиГ-31 от противовъздушните сили на Източния военен окръг", се казва в съобщението на НЦКО.\nСлед като отклоняват стратегическия дрон от държавната граница, изтребителите се връщат на летището. Полетът на руския МиГ-31 е извършен в съответствие с международните правила за използване на въздушното пространство. На БПЛА RQ-4B не е разрешено да наруши държавната граница на Русия.\nВижте още и стрелба на корабите на Тихоокеанския флот в открити води!


Веганството от кухнята в гардероба: Веган обувки и дрехи - вече на пазара - bTV Новините\nПубликувано в 14:42 ч. 02.09.2019 г. - Обновено в 15:09 ч. 02.09.2019 г.\nСпомняте ли си времето, когато изкуствената кожа беше резервен вариант в случаите, когато не можем да си позволим дрехи или обувки от естествена?\nДа, но времената се менят…\nНастъпи моментът, в който големи брандове, сред които „Зара”, „Маркс и Спенсър” и „Ню Луук”, лансират в търговската мрежа стоки, в направата на които няма нищо животинско.\nВече на пазара има вегански палта, вегански колани и обувки от кора на дърво, естествен каучук и кокосови влакна – също с етикет „Веган”.\nДокато все повече британци се опитват да ядат по-малко месо, проучване на пазара отчита тенденцията веганството все повече да се пренася от кухнята в гардероба, пише Би Би Си.\nДоклад посочва, че хуманното отношение към животните е водещо при избора на дрехи и обувки, като 42% от запитаните твърдят, че това е много важно за тях.\nПрогнозите са, че през 2019 г. ще настъпи бум на колекциите с етикет „Веган”. Ако обаче стоката е обозначена като такава, това означава, че целият продукт трябва да е веган – дори в лепилото, което се използва за направата на обувките, да няма нищо животинско.\nНякои големи търговски марки се възползват от голямото търсене и вече бележат продажби. „Д-р Мартенс” – небезизвестната марка висококачествени кожени ботуши, е отбелязала 300% ръст на продажбите на веганската версия на кубинките си през последните години.\nСтартирали през 2011 г., „Веган Д-р Мартенс” са направени от полиестерна тъкан и полиуретан. След миналогодишния бърз растеж, веганските ботуши представляват 4% от всички продадени чифтове.\n„Зара” също предлагат разнообразие от вегански обувки. От бранда подробно описват материалите, използвани във всеки чифт.\nВ началото на годината пък „Маркс и Спенсърс” пуснаха нова колекция от 350 вегански обувки. От компанията отбелязват, че са били провокирани от засиления интерес на клиентите към веганството и нарастващото онлайн търсене на продукти, свързани с този начин на живот.\nStep into Spring with some new season shoes, including our vegan friendly womenswear and menswear styles, available online and in stores #stepintospring #veganfriendly\nПрез 2018 г. регистрираните вегански продукти са били 119, а тази година вече са 1956, като нови артикули се добавят ежедневно. Друг е въпросът, че голяма част от тях се оказва, че не са 100% вегански.\nНа противоположния полюс стои дебатът за дълготрайността на този вид продукти, техниките на производство, въздействията върху отглеждането на растенията, замърсяването, биоразградимостта и др.\nЕкологичните кампании са категорични, че по-добре е да се купува по-малко, без значение от какъв материал е направен даден артикул.


Дакота Джонсън си купи вила за 12,5 млн. долара | Вестник СТРУМА\nДата: 29.01.2021 / 21:32\nИзвестната американска актриса Дакота Джонсън от филма “Петдесет нюанса сиво” и фронтменът на британската група “Колдплей” Крис Мартин си купиха вила в Малибу за 12,5 милиона долара.\nВлюбената звездна двойка се реши да се сдобие с общо жилище след 3-годишна връзка. Вестникът отбелязва, че сключената сделка е доста изгодна. Недвижимостта беше предложена за продажба през месец юли 2020 година и тогава собствениците й обявиха цена от 14 милиона долара.\nДокументите за покупката Джонсън и Мартин са оформили преди няколко месеца. Актрисата и музикантът вече са собственици на луксозна двуетажна вила с площ от над 500 квадратни метра.\nВ нея има шест спални, девет бани, мраморна кухня и домашен киносалон. На територията на имението са разположени също дом за гости със стая за игри, басейн, бар и площадка за барбекю. Според документите двойката може да оборудва и частен тенис корт.\nПредишна : Тервел Пулев със зашеметяваща победа над Викапита Мероро\nСледваща : Как флиртуват зодиите


15 неща, които всеки прави на работа | Галерия Framar.bg\nНачало › Интерактивни › Галерия › Мотивация › Усмивки › 15 неща, които всеки прави на работа\nОфисите по света функционират с еднакви правила: в тях има място за ужасни срокове, приятелски срещи, бръмчащи принтери и ароматно кафе. И естествено, служителите никога не пропускат възможност да се посмеят. Представяме ви няколко свежи ситуации, в които повечето от нас могат да се припознаят.\nпреди 14 дни, 21 часа и 54 мин.\nпреди 49 дни, 20 часа и 47 мин.


Вторник 00:59 09 Мар 2021г.\nКУПУВА ЗЕМЕДЕЛСКА ЗЕМЯ Намерете нови клиенти БИЗНЕС УКАЗАТЕЛ Давате под наем, Продавате, Предлагате услуги или работа. АВА Летателен Център\nМонтана / Статии / Полезно / Четвъртък, 23 Юли 2020г\nДобавено: Четвъртък, 23 Юли 2020г\nСамо месеци след излизането си на пазара Витацептин® даде надежда за нов живот на стотици пациенти с онкологични заболявания. Иновативният продукт, който доказано подобрява общото състояние на раково болните и същевременно предотвратява появата на странични ефекти от химио и лъчетерапията, като повръщане, отпадналост и др., предизвика бум в западната ни съседка Македония и е един от най-предпочитаните антиоксиданти за онкоболни в Австрия, Германия, Англия, Хърватско, Сърбия и Косово.\nЗа изключително кратък период от време Витацептин® се наложи и на родния пазар. Той е с натурална основа, изграден от биологично активните компоненти Iresine celosia и Petiveria alliacea, предназначен да работи в съдействие със стандартните медицински похвати в терапията на раковите заболявания.\nРедица доктори споделят, че е основен активатор в съзряването на дендритните клетки. Ако до сега този метод се използваше за ваксини, то в последните години се използва и в борбата с коварната болест. Накратко дендритните клетки предоставят основен антиген на Т-клетките, които са част от придобития и вродения имунитет. Те заедно с B-лимфоцитите поддържат имунната памет. Разбира се, добрите впечатления не спират до тук – Витацептин® стимулира активността на имунната система, посредством увеличава производството на НК-клетки, които са естествените убийци.\nБезспорно конвенционалното лечение е от основна важност, но състоянието на организма след редица терапии е като след ядрена атака. Унищожени са раковите клетки, но същевременно и полезните бактерии и клетки, които са част от основата на имунната система. Клетките са блокирани от огромно количество токсини и шлаки. Паразитите бързо се размножават и блокират нормалната функция на имунната система.\nЗа докторите на дневен ред винаги е седял въпросът „Кога ще открият продукт, който да облекчава ефикасно състоянието на онкоболния, но и да подпомага за избягването на редица негативни състояния, които се пораждат по време на химиотерапията (отпадналост, анемия, повръщане, липса на апетит, гастро-естенционални проблеми и др.)?“\nИ сякаш някой чу въпроса им и обърна сериозно внимание на този казус! Докторите от редица български болнични заведения започнаха да предписват Витацептин®, и той много бързо оправда очакванията им.\nЗа пациентите това се оказа благодат. Изчезнаха редица негативни симптоми, подобри се функцията на храносмилателната система, позволявайки й да усвоява хранителните вещества необходими за ревитализацията на организма и същевременно предотвратява възможността за поява на анемия. Засилва функцията на черния дроб, като по този начин регулира чернодробните ензими и подпомага прочистването на организма от настъпилите токсини, вследствие на химио и лъчетерапията.\nНесъмнено целта за създаването на Витацептин® е да подпомогне решаването на важни проблеми от глобален характер, каквито са туморните заболявания. Със своята нулева токсичност, 100% натурален състав и силно изявени антитуморни свойства Витацептин® спечели доверието на редица доказани специалисти и техните пациенти.


ЗДРАВЕ – Страница 8 – obzornews\nХодете за по-добро настроение\nСедмичен Обзор / 5 септември 2017 / 0\nХоденето, дори само няколко минути, подобрява настроението, смятат учени от университета на американският щат Айова. Работата е в това, че движението при нас се свързва с търсенето на храна и усещането за възнаграждение, пише „Дейли мейл“. За изследването си учените събрали няколкостотин студенти, с които провели три експеримента, чиято цел …\nРодителите могат да подготвят отрано детето за успех в училище\nСедмичен Обзор / 4 септември 2017 / 0\nНово проучване, проведено в Нюйоркския университет, показа, че обучението в домашни условия през първите години от живота на детето оказва съществено влияние върху постиженията му в училище. Така при децата, чиито родители им предоставят образователни материали (книги, креативни играчки), участват в учебния процес и разговарят с тях по важни теми …\nОрехите засилват волята по време на диета\nОрехите намаляват неконтролируемия апетит и допринасят за чувство на ситост, съобщи в. “Дейли Мейл”, цитиран от БТА, позовавайки се на американски учени. Те предизвикват такъв ефект, като засилват мозъчната дейност за контрол. Това означава, че хората стават по-дисциплинирани, когато ги изкушава нездравословна храна. “Знаехме, че хората се чувстват по-сити, след …\n„Препоръката е леки храни, да се храним често и по малко, да се избягват мазни и тежки храни, да не се преяжда, да не ядем само вечер, да пием достатъчно течности, но не и ледени, да избягваме алкохола.“ Това са част от съветите, които дава капитан доктор Цветелина Тотомирова от …\nСамотата и социалната изолация за човека\nСамотата и социалната изолация представляват по-голяма заплаха за човека и от затлъстяването, тъй като рискът от ранна смърт при хората без социална среда е наполовина по-висок в сравнение с интегрираните представители на обществото, съобщи Лента, цитирана от БТА. До тези изводи стигнаха американски психолози от университета „Бригам Йънг“ в Юта. …\nКльощавите крака са сигнал за здравословни проблеми\nМного слабите крака са сигурен показател за проблеми със здравето, установиха учени от университета в германския град Тюбинген. Хората с такава особеност на телосложението са предразположени към сърдечносъдови заболявания. Експертите извършваха наблюдения върху 981 доброволци. Всички те бяха тествани в съответствие със стандартните параметри за метаболитен синдром. Този синдром включва …\n90% от младите майки започват да кърмят още в родилното\nВ България за десети път се проведе Световната седмица на кърменето. Мотото на тазгодишната кампания бе свързано с подкрепата на кърменето от всички институции и от обществото като цяло. „Кърменето от една нормална и естествена практика се е превърнало в нещо, което не се среща често. Много млади майки срещат …\nИма ли универсална кръв?\nСедмичен Обзор / 7 август 2017 / 0\nВече стотици години единствената употреба на този червей – тъмнорозов, мазен и негоден за ядене, е да се сложи на кукичката на въдицата. Но статусът на това безгръбначно е напът да се промени. Неговата кръв, според френски изследователи, има невероятната способност да се зарежда с кислород. Използването на тази кръв …\nХирурзи забраняват честото носене на джапанки\nКолкото и да са удобни, джапанките нанасят непоправими вреди на краката, пише „Дейли мейл“. Според хирурга Кристина Лонг любовта към джапанките може да доведе до фрактура на глезена, проблеми с ахилесовото сухожилие (същото става и при честото носене на обувки на висок ток), а също с кръста. Те могат да …\nБойко Борисов настоява главният секретар на МВР и председателят на ДАНС да гласуват „за“ свалянето на охраната на Ахмед Доган и Делян Пеевски\nБосненските мюсюлмани почитат днес паметта на жертвите на геноцида в Сребреница преди 25 години


Усилвател за слушалки: FiiO E6 - саунд - PC Mania\nУсилвател за слушалки: FiiO E6\n13.11.2011 | автор: Петър Йорданов\nДребен и лек усилвател\nЕвтин, но стилен продукт\nКабелът е твърде къс\nИма и по-мощни продукти от този тип\nУсилвател за слушалки – звучи странно, нали? Е, има и подобна джаджа. FiiO E6 е компактен и стилен продукт, който ще се побере в джоба ви и ще подобри звученето на вашите любими песни.\nКогато чуят усилвател, хората обикновено си мислят, че единствената функция на подобен род устройство е да направи музиката по-силна. Всъщност, той прави много повече – подобрява звученето й като цяло. По-скептичните от вас вероятно биха казали – защо да купувам подобно нещо, при това за слушалки. Е, на първо място – защото е изключително евтино. И на второ – защото е добро.\nFiiO E6 е достатъчно леко, че да може да виси безпроблемно на кабела на слушалките. Ако неговият предшественик E5 тежеше 30 грама, то новият модел е едва 16 гр. Джаджата обаче може да се закачи директно на колана ви или на друга част от облеклото ви, която го позволява.\nВ долната част на FiiO E6 откриваме miniUSB сокет, с който ще зареждате малката литиева батерия, както и 3.5 мм input сокет. Същият вход, но output, откриваме и отгоре – именно тук включвате слушалките. В страничните части са поместени копчетата за управление – отляво, за увеличаване и намаляване на звука, а отдясно, щифтче за вкл/изкл. Последното обаче има и други функции – с него избирате различни режими на еквалайзера, стига да го превключвате достатъчно бързо. Задържите ли го, джаджата се изключва.\nВсичко по отношение на дизайна, с изключение на леко късия кабел, изглежда окей. Но дали FiiO E6 има положителен ефект върху звука? Неговите характеристики, разбира се, не могат да се сравняват с настолните усилватели. При 300Ohm натоварване (стандартно за по-големи слушалки, то предоставя изходяща мощност 16mW. Настолният E9 на FiiO предлага 80mW при същото натоварване.\nДвата режима, увеличаващи сигнала (3dB и 6dB), могат да бъда определени най-общо като бас усилватели. Не се натрапват и правят ниските тонове по-меки. За допълнителното качество на звука допринася и самия еквалайзер, който, за щастие, не придава неестествено звучене на тоновете.\nВ заключение – това е достъпен, лек и полезен продукт, който би свършил работа на всеки, който иска да изстиска максимално качествен звук от своите мобилни слушалки. По-евтин е от SoundMagic A10 и NuForce Icon и макар и да няма предимствата на по-мощните усилватели, е доста по-подходящ за хора, които тепърва прохождат в подобен тип устройства или гледат с недоверие към тях.\nпрофил » teodosi_ivanov каза на 16.11.2011, 14:59 ?. :\nза 45 кинта ще си взема слушалки които няма да имат нужда от усилване\nпрофил » Slesher каза на 16.11.2011, 15:04 ?. :\nЗависи какво слушаш и колко добър звук искаш\nпрофил » Hurricane922 каза на 17.11.2011, 08:50 ?. :\nАве ей вие с тия слушалки кво правите ве, слушането на музика със слушалки дори при нисък звук продължително време поврежда слуха, камоли да ги надуеш на макс за да ти дрънчи камбаната. Ненормалници\nпрофил » BaronZlovon каза на 17.11.2011, 12:15 ?. :\n"Когато чуят усилвател, хората обикновено си мислят, че единствената функция на подобен род устройство е да направи музиката по-силна. Всъщност, той прави много повече – подобрява звученето й като цяло."\nпрофил » VGKitov каза на 17.11.2011, 18:59 ?. :\nРедактиран на 17.11.2011, 19:00 ?.\nHurricane922 Дано troll-иш :D\nпрофил » Hurricane922 каза на 18.11.2011, 20:19 ?. :\nНе сорка, не си направих труда и да прочета статията, моя грешка :)\nпрофил » VGKitov каза на 19.11.2011, 01:03 ?. :\n:P Случва се\nпрофил » tintinati каза на 13.02.2012, 17:58 ?. :\nКъде мога да закупя такъв в България ?\nпрофил » Iwan.Bonew каза на 07.11.2012, 23:20 ?. :\nВ момента ползвам е5 и качеството чувствително се подобри :)\nПолзвам слушалки beats by dre solo HD и тапичките Monster, който има възможност да го взима. Много полезна джаджа за мело маниаците ;)\nСвместимост с новите конзоли на Audeze 47\nCreative Sound Blaster X-Fi Surround 5.1 20\nМултимедийни колонки: X-Mini II Capsule 19\nКолонки: Geepas 5.1 15\nСлушалки: Sony Bluetooth DR-BT101 11


SpellForce: Shadow of the Phoenix - Ревю - PC Mania\nРевю | 03.05.2005 | автор: Владимир Тодоров\nShadow of the Phoenix, вторият експанжън за една от най-оригиналните ролеви стратегии, излизали през изминалата година, е нещо повече от обикновено разширение. Той ще ни пренесе в далечната земя Ксу, където приказката за руническия войн най-накрая ще достигне своята кулминационна точка. Дните на последните битки настъпиха. Един герой може да преобърне съдбата на тази магическа обител, защото само той е способен да спре дяволския план на Маскирания - възкресяването на Тринадесетте невежи и арогантни магьосници от Кръга, които в миналото обрекли света на разруха и страдание...\nПървите новости в играта се забелязват още в основното меню. Когато решите да започнете кампания на Shadow of the Phoenix, която съвсем логично продължава сюжета на The Order of Dawn и The Breath of Winter, имате няколко възможности. Можете да импортнете старото си “виртуално его”, с което сте цъкали досега (нещо, което не можеше да направите с първия адон) и да го докарате до петдесети левъл или да изберете един от седемте предварително генерирани аватара (за справка, преди бяха само три). Всички те – тежък или лек боец, стрелец, тъмен или бял вълшебник, маг на елементите или на съзнанието – са двадесет и осмо ниво на опит, с отлична екипировка, притежават основните планове за постройките и единиците на шестте раси и носят руните на няколко доволно мощни героя. По този начин те ще могат да се справят адекватно с опасностите, които ги очакват в Ксу. Така че ако вашият аватар не е поне двадесет и пети левъл, по-добре не го импортвайте, а изберете един от тези седем.\nПазител на Камъка на феникса или Носител на Меча сянка\nВ началото ще се сблъскате с една доста любопитна опцийка. Ако имате качен The Breath of Winter, бихте могли да започнете играта като Носител на Меча сянка. В такъв случай ще се намирате под властта на Маскирания, който ще ви привика, за да му вършите мръсната работа. Единствено той държи противоотровата, която ще пресече постоянната болка от притежанието на това омагьосано оръжие, с което се сдобивате в края на първия адон и което сега изяжда душата ви. И ако не я изпиете в най-скоро време, ще се превърнете в сянка...\nАко пък нямате това разширение, ще стартирате директно като Пазител на Камъка на феникса. Тогава историята ще се развие по коренно различен начин, поне в началото. Ще получите писмо от вашия стар приятел Дариъс от Лианон, познат ни от The Order of Dawn, който за пореден път ще ви помоли за помощ. Ще трябва да откриете невероятно красивата дриада (която се подвизава и на кутията на играта) и да й поискате съвет за това как точно да освободите скрития в магическия камък феникс, за да предотвратите плана на Маскирания.\nТучни оазиси, екзотични градове и древни руини\nТака най-общо може да се опише Ксу – новият пустинен свят с арабски привкус (за което доста допринася и самият саундтрак), който Shadow of the Phoenix добавя към и без това огромната фентъзи вселена на SpellForce. Пред вас определено ще се разкрият едни от най-зрелищните гледки досега. Особено когато се намирате в град Емпайрия. Ако се покатерите на някое по-високо хълмче, бихте могли да наблюдавате как слънцето бавно се спуска зад хоризонта и облива в аленочервено сияние малките бели постройки и щъкащите около тях обикновени хорица.\nЕстествено, в Ксу ще ви посрещнат и много нови, достатъчно злонамерени врагове. Ще се биете с мумии, хора с изцяло одрани кожи, динозавъроподобни кокалести зверове, гущерохора, хазими (пустинни войни) и техните дервиши (жрици на слънцето), гигантски маймуни, насекоми, наподобяващи съществата от “Звездни рейнджъри”, и гръмомечове (метални скорпиони). Наред с тях ще трябва да се изправите и срещу няколко титанични боса, които ще се извисяват с метри над вас. Такъв например е Роуен, възседнал едно от гореспоменатите кокалести чудовища. Или пък огромният железен гигант, охраняващ императора на Емпайрия...\nНови юнити, нови стратегии\nВ Shadow of the Phoenix всяка една от расите получава по две нови бойни единици. Те не се произвеждат от съответните паметници, а от специални за тази цел сгради. Първият тип нов юнит спада към т.нар. “рояци”. Те са кекави, адски евтини, струват едва шейсет храна, и излизат по десет бройки наведнъж – оттам произтича и названието им. Тяхното предназначение е следното – да стоят на предните линии и да поемат първата вълна от по-мощните магии, които врагът ви се кани да изсипе върху армията ви. И в това отношение си вършат работата отлично. За хората това са ловджийските кучета, за джуджетата – каменните овени, а за елфите – малките феички. Що се отнася до расите от “тъмната” страна: за троловете – железни птици със заострени клюнове, за орките – бойни глигани, а за тъмните елфи – тъмнокрили летящи твари.\nВторият тип нови единици са “обсадни”. Такива досега, уви, просто нямаше, така че са добре дошли. Естествено, те нанасят огромни щети на сградите, но не са особено ефективни срещу други единици и се придвижват относително бавно. За хората това са звездните магове, за джуджетата – специалните обсадни войни, а за елфите – т.нар. буреносци. Докато за злите раси – тъмни елфи, тролове и орки - съответно са предвестник на хаоса, ходеща крепост и пъклени демони.\nС това нововъведенията обаче въобще не се изчерпват. Shadow of the Phoenix добавя още над сто и петдесет предмета и двадесет и седем комплекта, десет мулти карти и петнайсет нива, пригодени за кооперативен режим, възможност за ъпгрейд на титаните, благодарение на който те стават чувствително по-големи и по-мощни и, дори и да умрат, могат да бъдат построявани отново (но пак само по един наведнъж).\nС това обаче списъкът не свършва. Ще се сблъскате и с допълнителни магии. В бойните способности такава е Shift Life, чрез която крадете кръв от съюзническите си единици и я пренасяте на себе си. Към ледената, земната и огнената школа също има разни допълнителни заклинания – например привикване на съответния тип голем. Особено мощна нова магия е и Feet of Clay, при която всички противникови единици, попаднали в нейния обхват, престават да се движат и хвърлят заклинания няколко пъти по-бавно.\nВ мултиплейър също има екстри – например сега бихте могли да импортнете аватарите от кооперативния режим на игра (в който са включени и куестове за играчите) в детмач.\nЕ, според мен въобще няма да скучаете в компанията на Shadow of the Phoenix. Струва ми се, че вторият адон е далеч по-ролево ориентиран, така че феновете на RPG-тата ще останат доволни – особено в Емпайрия и криптите на часовниковия механизъм. Там ще видите бая зор, докато изпълните някои от куестове и разрешите едни доста трудни пъзели.\nАбе каквото и да си говорим, това е супер яка игра. И ако преди да попаднете в сянката на феникса, ви предстои тепърва да врътнете оригиналната кампания и тази на Breath of Winter, мога само да ви завиждам – очаква ви една наистина магическа трилогия.


Престрелки и любов в новия филм за Джеймс Бонд (ВИДЕО) - Любопитно - DarikNews.bg\n4 декември 2019 22:16\nВъв видеоклипа с продължителност 2 минути и 35 секунди, представен в Туитър, агентът 007 обсипва нападателите си с куршуми, скача от мост на магистрала с костюм и вратовръзка и използва своя болид Астън-Мартин като картечница.\nДаниъл Крейг отново се превъплъщава в ролята на тайния агент на Нейно Величество и лудо се влюбва в психоложката Мадлин Суон, пресъздадена на екрана от френската актриса Леа Сейду. Тя игра и в предишния филм за "Бонд" - "Спектър", излязъл през 2015 година.\nВъв филма ще се разиграе съперничеството между Джеймс Бонд и друга шпионка, в ролята на която се превъплъщава британската актриса Лашана Линч.\nРолята на злодея в новата лента е поверена на американския актьор от египетски произход Рами Малек, който взе тази година "Оскар" за най-добър актьор за изпълнението си в "Бохемска рапсодия", пресъздавайки образа на Фреди Меркюри.\nфилм Джеймс Бонд Даниел Крейг 007 Няма време да умра


Когато стадото те върне от гурбет: Защо готвач на Запад, пращам ярета в Белгия и Англия?! - Rodopi Smolian\nHome общество регион top Когато стадото те върне от гурбет: Защо готвач на Запад, пращам ярета в Белгия и Англия?!\nКогато стадото те върне от гурбет: Защо готвач на Запад, пращам ярета в Белгия и Англия?!\n24rodopiavtor ноември 19, 2020 общество, регион, top,\nХиляди хора напуснаха региона, за да търсят по-висок стандарт на живот във водещите икономики в Западна Европа. Най-голямата вълна пък бе веднага след като страната ни стана част от Евросъюза, а границите бяха отворени за нашенци. Тенденцията продължава, но… Възможно е стада с овце, кози и крави да върнат гастарбайтери обратно по родните села след дългогодишен гурбет.\nНад 130 кози, 35 крави и от около двадесетина кучета се състои фермата на семейство Пеневи в джебелското село Плазище. Вече 16 години животните са част от техния живот. Така е и със сина им Радомир, който помага на родителите си от много малък.\n„На 10 години бе като почна да ми помага. И да търсим животни, и за всичко из фермата“, споделя майка му Севдалина.\nВероятно това е и причината Радомир да избере пътя на животновъд, въпреки че е бил и зад граница.\n„Ходил съм в чужбина няколко пъти, но не мога да свикна с този живот там. Готвач съм бил и тук съм имал малко заведение, но тръпката ми са животните. От малък съм израснал с тях. Когато съм далеч от животните, постоянно мисля за тях. Звъня на нашите и ги питам: Как са козите, кравите, кучетата?“, твърди младият мъж.\nСемейството от години отглежда и пастирски кучета и неведнъж е ставало свидетел на тяхната вярност и качества на верни пазачи. Кучетата съвсем сами пазят стадото из хълмовете наоколо…\n„Имаше вълци, даже преди два-три дни всички кучета бяха дошли нахапани, но по добитъка нямаше поражения“, разказва Радомир, а майка му допълва:\n“Верни са. Имали сме и кангал, но на каракачанките сякаш отвътре им идва. Като се родят и станат на 40 дни, майката тръгне с козите в балкана и те тръгват с нея“, твърди Севдалина и разказва една интересна случка.\n„Имаме едно куче Мецана, толково привързано към яретата. По едно време, вълк се беше завъртял тук и пръскаше стадото. Един път си дойдоха няколко кози и като отидох да видя - Мецана си ги води, свила краката и си ги прибира, а само преди час ги пуснах. Тя обаче ги връща обратно, без да има наранени кози. Каракачанката толкова е привързана към тях, че даже като се родят яретата, стои до тях и ги пази“, обяснява Севдалина.\nКазват, че само преди ден стадото се е увеличило с още две ярета. Отглеждат ги както за мляко, така и за месо.\n“Имаме различни каракачански породи, не са само за мляко. Имаме например австралийска порода, която е само за месо. Тяхното по-вкусно и варира около 15 лева за килограм. Самото яре става по-голямо, тежи повече и е с по-вкусно месо от каракачанската порода“, обяснява младият стопанин.\nУспяват и да реализират продукцията си.\n„Тази година сме продали всички ярета - около 200 на брой. Дори още има хора, които питат. Като цяло ни търсят от Джебелско, Кърджали, даже от София са идвали, и извън страната сме пращали-за Белгия и Англия“, твърди Радомир.\nНе така стоят нещата с кравите. А причината според младия мъж е ситуацията около Ковид-19.\n“Хората от мандрите не успяват да продадат млякото и в последствие изкупуват по-малко от нас. По принцип ни го взимат за 60 стотинки, понеже сме категоризирани като млекопроизводители. От други го купуват дори за 50 стотинки за литър. Това е малко. Иначе в магазина един айран е 80 стотинки“, обяснява стопанинът.\nТежкият труд и неволите във фермата явно не са изплашили 26 - годишния мъж, който за разлика много свои връстници, избрали пътя зад граница, е решил да се бори тук, на родна земя…


Viasat History изследва тайните...\nViasat History изследва тайните…\nViasat History изследва тайните на средновековното строителство\nПрез март каналът ще проследи най-големият археологически експеримент в света в поредицата „Тайните на замъка“\nВълнуващо пътешествие в далечния 13-ти век ще предложи Viasat History на своите зрители чрез поредицата „Тайните на замъка“. Премиерата на продукцията ще бъде на 4-ти март и ще продължи да се излъчва всяка сряда от 21:00 часа.\n„Тайните на замъка“ ще срещне зрителите с историците Рут Гудман, Питър Гин и Том Пинфолд. Тяхното амбициозно желание е да разберат как предците ни са строили средновековни замъци – без модерни съоръжения, без инженерни чертежи, само с инструменти и материали от 13-ти век.\nЗа тази цел тримата експерти пътуват до замъка „Геделон“ в региона на Бургундия във Франция, където се заемат с предизвикателната задача. Проектът представлява най-големият археологически експеримент в света и е резултат от 25-годишен стремеж за усвояване на забравените умения и експертни познания на строителите на средновековни замъци.\nПоредицата на Viasat History отвежда зрителите именно в златната ера в строителството на замъци – 13-ти век. През този период династичните борби и заплахата от войни са довели създаването на все по-големи и по-мощни отбранителни структури. Повечето от тях са се запазили и до днес, но много от тайните на тяхното изграждане са се изгубили с течение на времето.\nОще в първия от общо 5-те епизода от „Тайните на замъка“ заразените с ентусиазъм Питър и Том изучават уменията на средновековните каменоделци, за да сътворят красива вита стълба. В същото време техният съмишленик Рут експериментира с възможностите за поставяне на тръстикова настилка. Вълнението от експеримента става все по-осезаемо в следващите няколко епизода, когато историците ще покажат как се изгражда защитна крепост, наблюдателна кула и какво се крие сред стените на замъка.\nЗа придаване на още по-голяма автентичност на изживяването, по време на снимките на поредицата членовете на екипа живеят като работниците – строители на замъци от миналото. Във всеки един момент те усвояват някогашните занаяти и откриват как инструментите и методите от ранното инженерство са били използвани при построяването на солидните крепости.\nКолко успешно и бързо ще усъвършенстват уменията си тримата експерти, зрителите ще могат да проследят в продължение на месец – от 4 март до 1 април, всяка сряда от 21:00 ч. по Viasat History.\nИзборът на локация за реализиране на проекта в „Тайните на замъка“ не е случаен. Всеизвестно е, че едни от най-големите и впечатляващи средновековни замъци се намират във Франция, Англия и Шотландия. Ако подобен експеримент се провежда в България, то вероятно изборът би паднал върху Баба Вида – единствената изцяло запазена средновековна крепост у нас. Издигната на брега на река Дунав и датираща отпреди 2000 години, тя е играла ролята едновременно на отбранително съоръжение и владетелски замък. През 14-и век в крепостта са се намирали покоите на видинския владетел Иван Срацимир. Главната част на крепостта от онова време е запазена и в наши дни. Какви са тайните на нейното дълголетие могат да кажат единствено родните ни историци.\nPrevious articleЕРОС РАМАЦОТИ ЗАПИСАЛ 130 ПЕСНИ\nNext articleБисера Вълева с изложба – живопис


Ръстът на емисиите държавен дълг в Европа чупи рекорди през първото тримесечие:: Investor.bg\nРъстът на емисиите държавен дълг в Европа чупи рекорди през първото тримесечие\nТърсенето е устойчиво въпреки нестабилните ценови движения\nЕвропейските пазари за нов държавен дълг започнаха годината оживено, като противодействат на опасенията, че сериозните заеми ще оскъпят събирането на средства за подпомагане на икономическото възстановяване от Covid-19.\nСделките за синдикиран дълг, осъществени от банки, отчитат най-натоварено първо тримесечие с еквивалент от 150 млрд. долара, събрани от правителствата в цяла Европа и Великобритания - най-големият обем за това време на годината, показват данни на Refinitiv, които обхващат периода от 2000 г. до този момент, пише FT.\nОбщата емисия на облигации от големите емитенти в еврозоната, вкл. и на търговете, възлиза на 373 млрд. евро, според данни на ING, което е с 20% повече от миналата година.\nТърсенето е устойчиво въпреки нестабилните ценови движения за търговията с облигации на открития пазар. Силният инвеститорски интерес към първичния пазар за нов дълг, подкрепен от програмата за покупки на Европейската централна банка (ЕЦБ), успокоява опасенията, че правителствата ще трябва да плащат значително повече за заемите си.\n„През януари и февруари беше може би най-горещият първичен пазар, който някога сме имали“, коментира Джейми Стърлинг, международен ръководител на суверенни, наднационални и агенционни пазари на дългов капитал в BNP Paribas. „Обемите са невероятни“, допълва той.\nНачалото на годината е най-натовареният сезон за финансиране на правителствата, ускорен тази година от хазните, които бързат да се възползват от благоприятните условия, преди разходите за заеми да нараснат. Правителствата са набрали повече дългове чрез синдикирани облигации, отколкото през който и да е тримесечен период, с изключение на миналата пролет, в разгара на кризата с Covid-19.\nДългът на еврозоната в съотношение с брутния вътрешен продукт (БВП) се увеличава от 86% през март 2020 г. до 97%, показват последните официални данни към края на септември.\nАпетитът за нов дълг разсея всички притеснения относно ценообразуването. Средната доходност от синдикираните облигации от еврозоната от януари достига 0,75% на база претеглена продължителност спрямо 0,94% през първите три месеца на 2020 г., според изчисленията на BNP Paribas. По-ниската доходност от новоемитираните облигации показва, че правителствата все още могат да набират средства на по-ниски цени.\nШирокото изкупуване на облигации от ЕЦБ на открития пазар и силен интерес от страна на мениджърите на активи, които са затрупани с капитал за влагане, помагат за привличане на нови предложения за облигации. Това позволява и на агенциите за държавен дълг да настояват за по-добри лихви. Дългосрочните емисии са особено желани, тъй като емитентите се опитват да „заключват“ атрактивните цени.\nРезките разпродажби на глобалните пазари на облигации от средата на февруари, водени от опасенията за инфлация в САЩ, заплашва средата, тъй като инвеститорите бяха изправени пред перспективата новозакупените облигации да изгубят стойност. „Очаквах да има повече затруднения“, казва Антоан Буве, старши стратег в ING. Ако инвеститорите се притесняват от падането на цените, те могат да поискат емитентите да предложат по-висока премия за новите облигации като компенсация.\nБуве допълва, че ниските разходи по заемите отчасти отразяват доверието на инвеститорите, че цената на европейските облигации няма да падне твърде много.\nУвеличението на доходността на облигациите, произтичащо от САЩ, доведе до „малко преосмисляне“, според Йоанис Ралис, който управлява този тип емисии в JPMorgan.\nИнвеститорите, натоварени с по-дългосрочен дълг, се сблъскват с по-рязък спад в цените, тъй като тези по-дълги падежи носят по-голям риск от евентуална инфлация. Преоценката на пазарите на облигации дойде по-бързо, отколкото много анализатори очакваха.\nЕвропейският пазар на зелени държавни облигации също нараства бързо през тримесечието. Италия събра 8,5 млрд. евро в най-големия дебют на зелени облигации в Европа. Франция също използва пазара, докато Великобритания и Испания предприемат стъпки към първите си зелени дългови емисии. Пазарът очаква значителен тласък през втората половина на годината, тъй като ЕС започва емисията на зелени облигации за 225 млрд. евро като част от своя фонд за възстановяване от пандемията от новия коронавирус.\nЗелените облигации са „и политически много популярни в момента, но има и силно търсене от страна на инвеститорите“, казва Ралис.\nОще по темата: Европа държавен дълг икономиката на ЕС икономиката на Европа


Синоптиците с добри новини за времето в месеца на почивките!\nДнес на много места в страната отново ще се развива купесто-дъждовна облачност. Ще има краткотрайни валежи от дъжд с гръмотевици. В северозападните и планинските райони ще са интензивни и значителни по количество. Ще има условия за градушки. В югоизточните райони ще преобладава слънчево време. Ще духа слаб до умерен вятър от север-североизток. Максималните температури ще са предимно между 28° и 33°, в София – около 28°, пише news.bg.\npreviousВижте за какво дава най-много пари българинът! Според Евростат това е...\nnext4 обвинения срещу танцьорката Габриела, която помля 10 паркирани коли в Пловдив! Тя иска да излезе от ареста...


България > Първа лига > Черно море > Назаем\nЛуканов пропусна шанса си\nМладият и симпатичен треньор имаше златна възможност на Тича\nЕмануел Луканов пропусна шанса си да докаже, че става за старши треньор на Черно море. Получи златна възможност, но не се възползва от нея. Представянето на отбора под негово ръководство е крайно разочароващо. Младият и симпатичен специалист се опита до излезе от сянката на вечен помощник, но се видя, че не е готов. Поне за клуб като Черно море.\nОттук нататък пред него има два избора – или да се върне към амплоато си на асистент на Тича, или да потърси развитие като старши в клуб с по-скромни претенции, където да опита да реализира солидните си натрупвания при по-голямо спокойствие.\nВъв Варна няма какво да се чудят. Те имат нарисуван треньорски ход чрез назначаването на Илиан Илиев. Всичко друго би било глупост или поредния експеримент. Феновете искат точно Илиан да поеме тима. И са прави.\nТой никога не е крил, че отборът на неговото сърце е именно родният му – Черно море. Каква по-подходяща възможност двете страни отново да се съберат след дълъг период на раздяла. Верея е твърде малък клуб за възможностите на Илиев. Единственият аргумент, който може да го спре към завръщане на Тича, е оферта от чужбина. Известно е, че той е желан за наставник на Иртиш и само това би могло да се окаже сериозен фактор, който да осуети прибирането му във Варна.\nЧерно море няма друго решение, освен да направи всичко възможно, за да ангажира Илиан. Навсякъде, където е работил, той е оставил добри впечатления, а това, което прави в момента в Стара Загора, е истинско чудо. Без пари, с крайно лимитиран кадрови потенциал той постига забележителни резултати. Не е трудно да предположим на коя позиция щеше да е Черно море в момента, ако Илиан бе поел отбора през лятото.\nТагове: Емануел Луканов, Черно море


Чували ли сте за правилото от 5 секунди? Милиони хора промениха живота си с него - За Перник - zaPernik.com\nХоумИзвън ПерникЧували ли сте за правилото от 5 секунди? Милиони хора промениха живота си с него\nЧували ли сте за правилото от 5 секунди? Милиони хора промениха живота си с него\nКогато започнете да използвате правилото за петте секунди, ще ставате много по-решителни, уверени, горди и с чувство, че държите юздите в собствените си ръце. От решаващо значение е в момент на решението да броите 5-4-3-2-1 и да започнете физически, в противен случай мозъкът ви ще ви спре.\nМел Робинс е блогър, писателка и редактор в списание „Успех“. Най-известна е с метода си – правилото от пет секунди, чрез което могат да се направят големи промени в живота на човек.\nМел Робинс може да не е открила правилото за петте секунди, но тя го разпозна, практически го приложи, даде му звучно име и се увери, че другите чуват за него. Идеята й се следва днес от вече десет милиона души, които са спрели да се бавят, стартират и променят живота си.\nПравилото е изключително просто и ако наистина го приемете, можете да станете по-уверени, по-продуктивни, да мислите по-ясно, да преодолеете страховете, да се грижите за себе си, да подобрите здравето си и – да следвате мечтите си.\nАвторката вярваше, че всичко е напълно погрешно в ситуацията как всяка вечер си ляга, мислейки, че ще се промени, че ще стане навреме, че ще ходи на фитнес, че ще се отнася по-добре със съпруга си…Но всяка сутрин тя изключваше алармата на будилника и закъсняваше за почти всичко. И така ден след ден. И тогава една вечер Мел видя изстрелването на ракета по телевизията и чу познатото отброяване: 5-4-3-2-1, а екранът се изпълни с огън и дим и самолетът се издигна. Тя си помисли: „Това е, ще стана от леглото утре!“ И наистина го направи, за свой късмет. Когато алармата звънна, тя не я изключи, а започна да брои: 5-4-3-2-1. И тогава тя стана. В този момент разбра не знаеше защо работи,\nПо-късно, научи следното: Докато броиш назад, ръчно превключваш предавки в главата си. Това нарушава обичайния начин на мислене и показва, че имате контрол, както твърдят психолозите. Преброяването пречи на извиненията и насочва мислите ви в нова посока. Когато се движите физически, вместо да спрете да мислите, физиологията ви се променя и умът ви се приспособява към това.\nТя също така откри, че това правило, на езика на изследването на навиците, е „първоначален ритуал“, който активира префронталната кора, частта от мозъка, която използваме, когато се фокусираме, променяме или действаме замислено. Не можеше да повярва, че е открила метод, който работи толкова мощно.\nНа следващата сутрин тя направи същото и то отново заработи. Ако беше прекалено уморена да спортува, просто започва да брои от пет до едно и това я изстрелваше да тича, ако започваше да пие, започваше да брои от пет до едно и да остави бутилката.\nДоказано е, че правилото работи в редица ситуации и освен това е намерило нещо мощно: когато се насилвате да направите нещо просто, това създава верижна реакция на увереност и производителност. Когато започнете да се възползвате повече от това правило, пише Робинс, ще израснете във вас смелостта, увереността, гордостта и чувството, че държите юздите в собствените си ръце. Правилото за всеки, който го прилага, буди нещо интензивно, твърди авторът. Една от приятелките й събрала смелостта да поиска развод, друга приятелка си намерила работа, която й подхождала по-добре, колежка от работа загубила 33 килограма, а чичо й най-накрая се отказал да пуши цигари. Това се случи, защото правилото от пет секунди им осигури смелост.\nПо-просто казано, правилото за пет секунди означава, че в момента, в който почувствате нежелание да направите нещо, трябва да преброите 5-4-3-2-1 и да започнете физически да действате, в противен случай мозъкът ви ще ви спре.